CELEX: 62016TN0741
Language: lt
Date: 2016-10-21 00:00:00
Title: Byla T-741/16: 2016 m. spalio 21 d. pareikštas ieškinys byloje Changmao Biochemical Engineering/Komisija

12.12.2016   
            
            
               LT
            
            
               Europos Sąjungos oficialusis leidinys
            
            
               C 462/38
            
         2016 m. spalio 21 d. pareikštas ieškinys byloje Changmao Biochemical Engineering/Komisija
   
   (Byla T-741/16)
   (2016/C 462/49)
   Proceso kalba: anglų
   
      Šalys
   
   
      Ieškovė: Changmao Biochemical Engineering Co. Ltd (Changzhou, Kinija), atstovaujama advokatų R. Antonini, E. Monard ir B. Maniatis
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. liepos 28 d. Komisijos įgyvendinimo reglamentą (ES) 2016/1247, kuriuo importuojamam Kinijos Liaudies Respublikos kilmės aspartamui nustatomas galutinis antidempingo muitas ir laikinojo muito galutinis surinkimas ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmasis ieškinio pagrindas, susijęs su tuo, kad atsisakiusi taikyti ieškovei rinkos ekonomikos režimą, Europos Komisija pažeidė Reglamento (ES) 2016/1036 (1) 2 straipsnio 7 dalies b ir c punktus bei teisėtų lūkesčių principą, ir nustatė nepagrįstą įrodinėjimo naštą, pažeisdama gero administravimo principą.
            
         
               2.
            
            
               Antrasis ieškinio pagrindas, susijęs su tuo, kad remdamasi Sąjungos gamintojų kainomis ir išlaidomis apskaičiuojant normaliąją vertę Europos Komisija pažeidė Reglamento (ES) 2016/1036 2 straipsnio 7 dalies a punktą.
            
         
               3.
            
            
               Trečiasis ieškinio pagrindas, susijęs su tuo, kad neleidusi atlikti koregavimų Europos Komisija pažeidė Reglamento (ES) 2016/1036 2 straipsnio 10 dalį, 3 straipsnio 2 dalies a punktą, 3 straipsnio 3 dalį ir 9 straipsnio 4 dalį bei gero administravimo principą.
            
         
               4.
            
            
               Ketvirtasis ieškinio pagrindas, susijęs su tuo, kad Europos Komisija, padariusi išvadą, jog importas dempingo kaina padarė materialinės žalos Sąjungos pramonei, pažeidė Reglamento (ES) 2016/1036 3 straipsnio 2 dalį ir 3 straipsnio 6 dalį (ir papildomai šio reglamento 6 straipsnio 7 dalį).
            
         
               5.
            
            
               Penktasis ieškinio pagrindas, susijęs su tuo, kad remdamasi nepatikimais duomenimis Europos Komisija pažeidė Reglamento (ES) 2016/1036 2 straipsnio 7 dalies a punktą, 3 straipsnio 2 dalį, 3 straipsnio 3 dalį ir 3 straipsnio 5 dalį.
            
         
      (1)  2016 m. birželio 8 d. Europos Parlamento ir Tarybos reglamentas (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (OL L 176, p. 21).